Le Mespris de la vie et consolation contre la mort/« De quoy lamentes tu pauvre homme abandonné »
# Le Mespris de la vie et consolation contre la mort/« De quoy lamentes tu pauvre homme abandonné »

### CLXXXI.

De quoy lamentes tu pauvre homme abandonné A tes meschans desirs est ce la conscience Qui te ronge & remort devant la violence Du trespas importun à chacun destiné ?

Je ne scay s'il y a viellart si fortuné Que si le Tout-puissant luy donnoit la licence De retourner encore en sa premiere enfance Recommencant le cour à sa vie ordonné,

Qui voulut accepter une offre si peu ferme Pour souffrir de nouveau jusqu'a la fin du terme Tant de fascheus ennuis que nous touchons au doigt.

Cest donc estre par trop en ses desirs frivole De craindre de laisser une chose si folle Que tu refuserois si l'on te la rendoit.

